Скупштина општине Врњачка Бања на својој \_\_ седници, одржаној дана \_\_\_2018. године, на основу члана 32. Закона о локалној самоуправи (''Службени гласник РС'', бр. 129/2007, 83/2014-др.закон, 101/2016-др.закон и 47/2018), чл.239. Закона о накнадама за коришћење јавних добара (''Сл.гласник РС'', бр.95/2018) и члана 36. ст.1.тачка 3. Статута општине Врњачка Бања (''Службени лист oпштине Врњачка Бања'', бр. 23/2016 - пречишћени текст), донела је

ОДЛУКУ

о утврђивању висине накнаде за коришћење јавних површина

Члан 1.

 Овом одлуком утврђује се висина накнаде за коришћење јавне површине у складу са законом, олакшице, начин достављања и садржај података о коришћењу јавне површине надлежном органу који утврђује обавезу плаћања накнаде.

Обвезник накнаде

Члан 2.

Обвезник накнаде за коришћење јавне површине је корисник јавне површине.

Основица

Члан 3.

 Основица накнаде за коришћење простора на јавној површини је површина коришћења простора у метрима квадратним (м2).

 У случају да Планом распореда места за постављање монтажних објеката и опреме није одређена површина коришћења простора, површину коришћења простора записнички утврђује у сваком конкретном случају надлежна организациона јединица Општинске управе.

Висина накнаде

Члан 4.

 Висина накнаде за коришћење јавне површине утврђује се узимајући у обзир највиши износ накнаде прописан законом, која је одређена у м2 по дану, и применом критеријума као што су: време коришћења простора, зона у којој се налази простор који се користи, као и техничко-употребне карактеристике објекта, уколико се површина користи за постављање објекта.

Зоне

Члан 5.

Зоне су регулисане Одлуком о одређивању зона на територији општине Врњачка Бања (''Сл.лист општине Врњачка Бања'', бр.2/15), којом су одрeђене зонe на тeриторији општине Врњачка Бања као јeдан од критeријума за утврђивањe висинe локалних комуналних такси и доприноса за урeђивањe грађeвинског зeмљишта, које су утврђене Генералним планом Врњачке Бање 2005-2021.

Време коришћења простора

Члан 6.

 Време коришћење простора може бити изражено у данима, на месечном и годишњем нивоу, о чему се корисник простора изјашњава у пријави за коришћење простора.

Техничко-употребне карактеристике објекта

Члан 7.

Техничко-употребне карактеристике објекта су карактеристике свих значајних елемената конструкције објекта, а одређују се на основу типа и врсте објекта који се поставља на јавној површини.

Јавна површина

Члан 8.

 Јавна површина у смислу ове одлуке јесте површина утврђена планским документом општине која је доступна свим корисницима под једнаким условима, и то:

 -јавна саобраћајна површина (пут, улица, пешачка зона и сл.),

 -трг,

 -јавна зелена површина (парк, сквер, градска шума и сл.),

 - јавна површина блока (парковски уређене површине и саобраћајне површине).

Утврђивање плаћања

Члан 9.

 Накнаду за коришћење јавне површине, решењем утврђује организациона јединица Општинске управе надлежан за утврђивање, контролу и наплату јавних прихода.

 Обвезник накнаде дужан је да утврђену обавезу по основу накнаде плаћа до 15. у месецу за претходни месец, а за месеце за које је обавеза доспела у моменту уручења решења у року од 15 дана од дана достављања решења.

 Ако се накнада плаћа за дане (мање од 1 месец), обвезник је у обавези да обрачунату накнаду плати приликом достављања решења.

Ако се накнада плаћа на годишњем нивоу, обвезник плаћа накнаду у року од 15 дана од дана достављања решења.

У случају ако се корисник јавне површине одлучи да уплати целокупан износ накнаде за цео за период коришћења јавне површине, стиче право на умањење од 10% укупне накнаде.

 За коришћење јавне површине дуже од једне године, олакшицу из претходног става овог члана, корисник остварује уплатом накнаде на годишњем нивоу.

 Против решења из става 1.овог члана може се изјавити жалба министарству у чијој су надлежности послови финансија, преко надлежне организационе јединице Општинске управе.

Врсте накнада

Члан 10.

 Накнаде за коришћење јавне површине су:

1.Накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих заната и домаће радиности;

2. Накнада за коришћење јавне површине за оглашавање за сопствене потребе и потребе других лица, као и за коришћење површине и објеката за оглашавање за сопствене потребе и за потребе других лица којима се врши непосредни утицај на расположивост, квалитет или неку другу особину јавне површине, за коју дозволу издаје надлежни орган јединице локлане самоуправе;

3.Накнада за коришћење јавне површине по основу заузећа грађевинским материјалом и за извођење грађевинских радова и изградњу.

1. Накнада за коришћење простора на јавној површини у пословне и друге сврхе

Члан 11.

 Накнада за коришћење простора на јавној површини у пословне и друге сврхе плаћа се за коришћење простора за постављање:

 1. Летње и зимске баште угоститељског објекта,

 2. Коришћење простора за теретно возило за снабдевање,

3. Коришћење простора за полазна такси стајалишта, лимо сервис и рента кар,

4. Коришћење ''полигона за обуку кандидата за возаче'',

5. Полазне станице за фијакере и пони коњиће,

6. Коришћење слободних површина за кампове, постављање шатора и других објеката привременог коришћења.

1. Накнада за коришћење јавне површине за оглашавање за сопствене потребе и потребе других лица

Члан 12.

Накнада за коришћење јавне површине за оглашавање за сопствене потребе и потребе других лица, као и за коришћење површине и објеката за оглашавање за сопствене потребе и за потребе других лица којима се врши непосредни утицај на расположивост, квалитет или неку другу особину јавне површине, за коју дозволу издаје надлежни орган јединице локлане самоуправе, плаћа се за:

1. Постављање рекламних штандова,
2. Постављање билборда,
3. Постављање табле, паноа или друге рекламне ознаке.

3.Накнада за коришћење јавне површине по основу заузећа грађевинским материјалом и за извођење грађевинских радова и изградњу

Члан 13.

Посебна накнада се плаћа за коришћење јавне површине по основу заузећа грађевинским материјалом и за извођење грађевинских радова и изградњу.

Ослобађања

Члан 14.

 Накнаду за коришћење јавних површина не плаћају директни и индиректни корисници буџетских средстава.

 Овлашћења Осека за инспекцијске послове

Члан 15.

Основ за задужење по овој одлуци може бити и записник инспекцијске службе Општинске управе у којем се констатује да је одређено лице без правног основа користило јавну површину за чије је коришћње прописано плаћање накнаде по овој одлуци.

Организациона јединица надлежна за инспекцијске послове (комунална инспекција) у поступку контроле дужна је да достави примерак записника организационој јединици надлежној за локалне јавне приходе Општинске управе, ради доношења решења о задужењу накнадом са следећим подацима, за случајеве из предходног става овог члана:

- за правна лица: назив, одговорно лице у правном лицу, ПИБ, матични број правног лица, текући рачун, тачна адреса седишта правног лица.

- за физичка лица: име и презиме, ПИБ, матични број, броја личне карте, текући рачун, назив радње са тачном адресом, делатност.

Прелазне и завршне одредбе

Члан 16.

Саставни део ове одлуке, чини Тарифа висине накнаде за коришћење јавне површине

Члан 17.

 Ова одлука ступа на снагу осмог дана од дана објављивања у ''Сл.листу општине Врњачка Бања'', а примењује се од 1.1.2019.године.

 Обавезе по основу накнада које су настале, а нису плаћене до дана ступања на снагу овe одлуке, измириће се у складу са прописима који су били на снази у време настанка обавезе.

СКУПШТИНА ОПШТИНЕ ВРЊАЧКА БАЊА

 Број: \_\_\_\_\_\_\_\_/18 од \_\_\_2018.године

ПРЕДСЕДНИК

 СКУПШТИНЕ ОПШТИНЕ

 Иван Радовић

ТАРИФА ВИСИНЕ НАКНАДЕ ЗА КОРИШЋЕЊЕ ЈАВНЕ ПОВРШИНЕ

ТАРИФНИ БРОЈ 1.1.

Накнада за коришћење простора на јавној површини за коришћење простора за постављање летњих и зимских башти, утврђује се у дневном износу по м2, у зависности од зоне и то:

ПРВА ЗОНА...........................................................................

Врњачка улица од продајног објекта ''Лили'' до виле ''Емилије'' (Сан), укључујући и ову вилу............................................................................................ 51

Немањина улица............................................................. 46

Остали делови Прве зоне................................................. 40

ДРУГА ЗОНА.................................................................... 34

ТРЕЋА ЗОНА..................................................................... 29

ЧЕТВРТА ЗОНА.................................................................... 17

ПЕТА ЗОНА........................................................................... 11

ОСТАЛА НАСЕЉЕНА МЕСТА............................................ 11

 Накнада се обрачунава на месечном нивоу, на основу акта организационе јединице Општинске управе надлежне за урбанизам и имовинско правне послове.

За постављењe башти за период ван туристичке сезоне од 15.03. – 31.05. и од 01.09. – 31.10., таксени обвезник плаћа накнаду у висини од 50% износа прописаног овим тарифним бројем. За баште које су затворене плаћа се 50% износа накнаде у периоду 1.11. - 14.03.

ТАРИФНИ БРОЈ 1.2.

Накнада за коришћење простора на јавној површини за коришћење простора за теретно возило за снабдевање, а утврђује се по започетом сату, и то:

За пролаз, заустављање и паркирање возила у улицама којима је забрањено засутављање, паркирање и пролаз возила, ради доставе робе, плаћа се накнада за коришћење простора, дневно по м2 возила, и то:

* за путничке аутомобиле и комбије...............................................60,00 дин.
* за теретна моторна возила.............................................................73,00 дин.

За пролаз, заустављање и паркирање у улицама у којима је забрањено заустављање, паркирање и пролаз истих, ван термина за снабдевање објеката предвиђених Одлуком о саобраћају на територији општине Врњачка Бања, ради доставе робе, а по претходно прибављеној сагласности Извршног органа, плаћа се накнада за коришћење простора , дневно по м2 возила и то:

* за путничке аутомобиле.................................................................100,00 дин.
* за теретна моторна возила............................................................. 122,00 дин.

За пролаз моторних возила улицама забрањеним за саобраћај ових возила плаћа се накнада у износу од 122,00 дин по појединачном проласку возила.

Накнада се обрачунава на годишњем нивоу, на основу акта организационе јединице Општинске управе надлежне за послове саобраћаја.

ТАРИФНИ БРОЈ 1.3.

Накнада за коришћење простора на јавној површини за полазна такси стајалишта, лимо сервис и рента кар у годишњем износу од 10.000,00 динара.

Накнада се обрачунава на годишњем нивоу, на основу акта организационе јединице Општинске управе надлежне за послове саобраћаја.

ТАРИФНИ БРОЈ 1.4.

Накнада за коришћење простора на јавној површини за заузеће јавне површине „полигона за обуку кандидата за возаче“, а утврђује се у месечном износу од 5.500,00 динара, односно 66.000,00 годишње.

Накнада се обрачунава на месечном нивоу, одн,годишњем нивоу на основу акта организационе јединице Општинске управе надлежне за послове саобраћаја.

ТАРИФНИ БРОЈ 1.5.

Накнада за коришћење простора на јавној површини за коришћење простора за полазне станице фијакера и пони коњића утврђује се у месечном износу од 5.000 динара.

Накнада се обрачунава на месечном нивоу, на основу акта организационе јединице Општинске управе надлежне за послове саобраћаја.

ТАРИФНИ БРОЈ 1.6.

Накнада за коришћење простора на јавној површини за коришћење простора слободних површина за кампове, постављање шатора и других објеката привременог коришћења, за сваки m2 заузете површине утврђује се у износу од 29,00 динара дневно.

Накнаду по овом тарифном броју не плаћају корисници слободних површина за организовање забавних, културних и спортских приредби и манифестација.

Накнада се обрачунава на дневном нивоу, сразмерно времену коришћења, на основу акта организационе јединице Општинске управе надлежне за послове урбанизма и имовинско правне послове.

ТАРИФНИ БРОЈ 2.1.

Накнада за коришћење јавног простора за постављање рекламних штандова, а утврђује се у дневном износу по м2, у зависности од зоне и то:

ПРВА ЗОНА.......................................................................100

ДРУГА ЗОНА.................................................................... 80

 Накнада се обрачунава на месечном нивоу, на основу акта организационе јединице Општинске управе надлежне за урбанизам и имовинско правне послове.

ТАРИФНИ БРОЈ 2.2.

Накнада за коришћење јавног простора за постављање билборда, а утврђује се у дневном износу по м2, у зависности од зоне и то:

ПРВА ЗОНА......................................................................100

ДРУГА ЗОНА.................................................................... 80

 Накнада се обрачунава на месечном нивоу, на основу акта организационе јединице Општинске управе надлежне за урбанизам и имовинско правне послове.

ТАРИФНИ БРОЈ 2.3.

Накнада за коришћење јавног простора за постављање табле, паноа или друге рекламне ознаке, а утврђује се у дневном износу по м2, у зависности од зоне и то:

ПРВА ЗОНА.......................................................................50

ДРУГА ЗОНА.................................................................... 40

 Накнада се обрачунава на месечном нивоу, на основу акта организационе јединице Општинске управе надлежне за урбанизам и имовинско правне послове.

ТАРИФНИ БРОЈ 3.

Накнада за коришћење јавног простора се плаћа за коришћење јавне површине по основу заузећа грађевинским материјалом и за извођење грађевинских радова и изградњу, а утврђује се у дневном износу по м2, и то:

-при изградњи објеката по m2 заузете површине........................................................180,00 дин

-при извођењу радова који изискују раскопавање коловоза и тротоара по m2....... 180,00 дин

Накнада се обрачунава на месечном нивоу, на основу акта организационе јединице Општинске управе надлежне за урбанизам и имовинско правне послове.

УВЕЋАЊЕ НАКНАДЕ:

Накнада из става 1.овог члана увећава се за 100% ако инвеститор продужи дозвољени рок заузимања јавне површине. Под продужењем рока, подразумева се прекорачење рока завршетка изградње евидентираног у писменој изјави инвеститора о почетку грађења, одн.извођења радова и року завршетка грађења, одн.извођења радова према Закону о планирању и изградњи.

ОСЛОБАЂАЊЕ ПЛАЋАЊА

 Накнада из става 1.овог Тар.бр. се не плаћа ако се раскопавање, одн.заузимање јавне површине врши због изградње, реконструкције коловоза, тротоара или друге саобраћајне површине, као и приликом извођења радова јавних комуналних предузећа у сврху довођења објекта у функцију. Под довођењем објекта у функцију подразумевају се радови на текућем (редовном) одржавању објекта, за које се издаје одобрење по Закону о планирању и изградњи.

О б р а з л о ж е њ е

 **Правни основ за доношење ове одлуке** садржан је у чл. 32. Закона о локалној самоуправи (''Сл.гласник РС'', бр. 129/2007, 83/2014 -др. закон, 101/2016-др. закон и 47/2018), којим су прописане надлежности Скупштине општине.

Чл. 239. Закона о накнадама за коришћење јавних добара (''Сл.гласник РС'', бр.95/2018), је регулисано да се актом скупштине јединице локалне самоуправе утврђује висина накнаде у складу са ст. 1. 2. овог члана, олакшице, начин достављања и садржај података о коришћењу јавне површине надлежном органу који утврђује обавезу плаћања накнаде, а ставом.1.и2. је предвиђено да је највиши износ накнаде за коришћење јавне површине прописан у Прилогу 12.овог закона, те да су критеријуми за прописивање висине накнада : време коришћења простора, зона у којој се налази простор који се користи, уколико је зона утврђена актом јединице локалне самоуправе, као и техничко - употребне карактеристике објекта, уколико се јавна површина користи за постављање објеката.

У Прилогу 12. одређени су највиши износи накнаде по 3 основа и то за:

1.Накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих заната и домаће радиности, по м2, највиши износ је 122,00 динара

2. накнада за коришћење јавног простора за оглашавање за сопствене потребе и потребе других лица, као и за коришћење површине и објеката за оглашавање за сопствене потребе и за потребе других лица којима се врши непосредни утицај на расположивост, квалитет или неку другу особину јавне површине, за коју дозволу издаје надлежни орган јединице локлане самоуправе, по м2, највиши износ је 100,00 динара.

3.накнада за коришћење јавне површине по основу заузећа грађевинским материјалом и за извођење грађевинских радова и изградњу, по м2, највиши износ је 180,00 динара.

Овај закон прописује врсте накнада, обвезнике, висину накнаде

Чл.36.ст.1.тачка 3. Статута општине Врњачка Бања (''Сл.лист општине Врњачка Бања'', бр.23/16-пречишћен текст), прописује надлежност Скупштине општине, да утврђује стопе изворних прихода општине, као и начин и мерила за одређивање висине локалних такси и накнада.

**Разлози и** **објашњење основних правних институт одлуке:**

 Разлози су садржани у правном основу,одн.обавези скупштине јединице локалне самоуправе да утврђује висину накнаде у складу са ст. 1. 2. овог члана, олакшице, начин достављања и садржај података о коришћењу јавне површине надлежном органу који утврђује обавезу плаћања накнаде.

 Овде напомињемо да су предмет овог закона накнаде, које су до сада биле предмет Одлуке о локалним комуналним таксама, сагласно Закону о финансирању локалне самоуоправе. Предлог одлуке, садржи општи део којим је регулисано: обвезник накнаде (чл.2), основица (чл.3), висина накнаде (чл.4.), зоне (чл. 5.), време коришћења простора (чл.6.), техничко-употребне карактеристике објекта (чл.7.), појам јавне површине (чл.8.), утврђивање плаћања (чл.9), врсте накнада (чл.10),. У чл.11.наведени су објекти и опрема која се поставља на јавној површини у пословне и друге сврхе, у чл.12.наведени објекти за оглашавање, а у чл.13. регулисано заузеће грађ.материјалом и извођење радова.

 **Ступање на снагу:** Предлаже се да ступи на снагу 8-ог дана од дана објављивања, са применом од 1.1.2019.године

 Посебан део одлуке, чини Таксена тарифа висине накнаде за коришћење јавне површине.

 За спровођење ове одлуке нису потребна додатна финансијска средства.

Обрадили: НАЧЕЛНИК

Зоран Дунић, руководилац Одсека ОПШТИНСКЕ УПРАВЕ

 Славиша Пауновић

 Гајшек Олгица, зам.секретара СО